**Am aruncat cu dragostea în tine...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am aruncat cu dragoste în tine,

Te-ai speriat de mine și-ai fugit.

”- Tu crezi că mie oare îmi convine!”,

Să știu că locu-ți este părăsit?.

O lacrimă crescută-n sentimente,

A început în ochi să îmi răsară.

Îi trebuie motive, tratamente,

Ca să o faci acuma să dispară.

Te-ai zămislit ca perlă într-o scoică,

Și mi te-ai definit în Eu-l meu.

Mi-ai fost iubită sau o simplă doică,

(dar ai fost lângă mine mai mereu).

Nu mi te-ascunde unde val se sparge,

De colțul unui gând (vorbind de tine).

Și-apoi să te întrebi de ce mai rage,

Știind aproape totul despre mine.

Nu-ți căuta tăcerea în cuvinte,

Ca tu să strigi apoi că ți-am furat-o.

Căci uneori din sumbrele morminte,

Fără să vrei chiar ai eliminat-o.

”Tu crezi că mie oare îmi convine?”,

Să știu că locu-ți este părăsit.

Când aruncând cu dragostea în tine,

Te-ai speriat de mine și-ai fugit.

Brăila, septembrie 2017